**ОКВИРНИ СПОРАЗУМ**

Закључен у Новом Саду, дана \_\_\_\_\_\_\_\_\_2024. године између страна потписница:

1. **Јавно градско саобраћајно предузеће „Нови Сад“ Нови Сад**, са седиштем у Новом Саду, улица Футошки пут бр. 46, ПИБ: 100277615, Матични број: 08041822, кога заступа директор MSc Иван Радојичић

(*у даљем тексту*: **Наручилац**)

и Привредни субјект/Пружалац услуге

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ПИБ: \_\_\_\_\_\_\_\_\_\_\_\_\_\_\_\_\_\_\_\_ ,

Матични број: \_\_\_\_\_\_\_\_\_\_\_\_\_\_\_\_\_\_ , телефон: \_\_\_\_\_\_\_\_\_\_\_\_\_\_\_\_\_\_\_ ,

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке

ел. пошта \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(*у даљем тексту*: **Привредни субјект/Пружалац услуге**)

***Стране у оквирном споразуму сагласно констатују:***

- да је Наручилац у складу са **чланом 52, чланом 66. и чланом 67. став 3. тачка 1) Закона о јавним набавкама** (*„Службени гласник РС” број 91/2019* ***и 92/2023*** *- у даљем тексту:* **ЗЈН**) спровео отворени поступак јавне набавке услуга број **48/24** – **Фарбање аутобуса**, са циљем закључења оквирног споразума са једним понуђачем на период од једне године;

- да је Наручилац донео Одлуку о закључењу Оквирног споразума број \_\_\_\_\_\_ од \_\_\_.\_\_\_.20\_\_\_. године, у складу са којом се закључује овај Оквирни споразум између Наручиоца и Привредног субјекта као Пружаоца услуге;

- да је Пружалац услуге доставио Понуду бр. \_\_\_\_\_\_ од \_\_\_.\_\_\_.20\_\_\_. године, која чини саставни део овог Оквирног споразума;

- да овај Оквирни споразум не представља обавезу Наручиоца на закључивање појединачног уговора о јавној набавци или издавања наруџбеница;

- да облигаторна обавеза настаје закључивањем појединачног уговора о јавној набавци или издавањем наруџбеница у складу са ЗЈН, на основу овог Оквирног споразума;

- да се на тумачење одредаба овог Оквирног споразума примењују следећа правила:

* наслови чланова и параграфа додати су само ради лакшег сналажења страна потписница и неће утицати на тумачење овога Оквирног споразума.
* када контекст то захтева, речи у једнини подразумеваће и њихову множину и обратно, а речи у једном роду подразумеваће и други род.
* позивање на сагласност или одобрење у овом оквирном споразуму подразумеваће да страна која даје сагласност или одобрење мора исте дати у писаном облику, осим ако другачије експлицитно није наведено.
* било које упућивање на закон ће укључивати и све промене тог закона које су у датом тренутку на снази и било који други закон који је донет као замена, као и све друге прописе (укључујући и указе, наредбе и друге извршне управне акте), уредбе, правилнике и подзаконске акте који су у датом тренутку на снази и било које обавештење, захтев, наредбу, упутство, молбу или обавезу која је настала по основу тог закона или тих прописа, уредби, правилника и подзаконских аката.

- да саставни део овог Оквирног споразума чине:

* техничке спецификације и обрасци структуре цене;
* остала техничка документација битна за реализацију предмета набавке.

***Стране потписнице су се споразумеле о следећем:***

**ПРЕДМЕТ ОКВИРНОГ СПОРАЗУМА**

**Члан 1.**

Предмет Оквирног споразума је утврђивање услова за закључивање појединачних уговора о јавној набавци услуга између Наручиоца и Пружаоца услуге или издавање наруџбенице о јавној набавци Пружаоцу услуге, у складу са условима из конкурсне документације за јавну набавку услуга бр. **48/24 – Фарбање аутобуса**, Понудом Пружаоца услуге, одредбама овог Оквирног споразума и стварним потребама Наручиоца.

Детаљна спецификација услуге са њиховим јединичним ценама, дата је у прилогу овог оквирног споразума и чини његов саставни део.

**ПОДИЗВОЂАЧ**

**Члан 2.**

Пружалац услуге наступа са подизвођачем: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(*навести назив и седиште сваког ангажованог подизвођача, део предмета набавке, односно уговора, који ће извршити преко подизвођача, уколико је Пружалац услуге у понуди наступио са подизвођача, као и тачан износ-вредност уговора Подизвођача и њихов текући рачун уколико исти захтева да му се доспела потраживања плаћају непосредно – напомена: Текст овог члана пре закључења прилагођава Наручилац у зависности од наступа Пружаоца услуге са којим се закључује Оквирни споразум*)

**ВАЖЕЊЕ ОКВИРНОГ СПОРАЗУМА**

**Члан 3.**

Овај оквирни споразум се закључује на одређено време до окончања извршења услуге фарбања свих 15 аутобуса што ће бити констатовано Записником потписаним између овлашћених лица уговорних страна, а ступа на снагу даном обостраног потписивања.

Током периода важења овог оквирног споразума, предвиђа се закључивање више појединачних уговора или издавање више наруџбеница Пружаоцу услуга, у зависности од стварних потреба Наручиоца, што подразумева и то да не постоји дужност на страни Наручиоца за закључивањем, односно издавањем наведених аката.

Појединачни уговори се морају закључивати, те појединачне наруџбенице издавати, у току трајања Оквирног споразума, што подразумева да исти имају своју правну судбину и да не морају бити ограничени трајањем овог Оквирног споразума.

Вредност свих закључених појединачних уговора или издатих наруџбеница не сме прећи вредност Оквирног споразума, осим у случајевима повећања обима у складу са члановима 157, 158. и 160. ЗЈН.

**ВРЕДНОСТ**

**Члан 4.**

Укупна вредност овог оквирног споразума је једнака процењеној вредности јавне набавке, и износи: **\_\_\_\_\_\_\_\_\_\_\_\_\_\_\_\_\_без урачунатог пореза на додату вредност** (*у даљем тексту*: **ПДВ**).

Јединична цена без ПДВ-а исказана је у Понуди Пружаоца услуге и то у Обрасцу структуре цене.

У понуђену цену Пружаоца услуге су урачунати сви трошкови које исти има у реализацији предметне јавне набавке.

ПДВ ће се регулисати сходно законским прописима из дате области, односно сходно важећем **Закону о порезу на додату вредност** *(у даљем тексту:* **ЗПДВ*)***.

Стране у Оквирном споразуму су сагласне да се, у складу са чланом 162. ЗЈН, а на основу чланова 156-161. ЗЈН, након закључења овог оквирног споразума, без претходног спровођења поступка јавне набавке, могу мењати одредбе овог оквирног споразума.

Следом претходног става стране потписнице дефинишу сваки од законом предвиђених основа за измену Оквирног споразума, док у случају да је неопходна измена других елеманата који нису обухваћени наведеним члановима, стране потписнице ће приступити усаглашавању воља по сваком конкретном питању и у складу са тим мењати одредбе Оквирног споразума писаним путем, уколико су исте дозвољене у правном промету, односно уобичајне, те да се њима не мења природа самог Оквирног споразума, односно уговора.

Обавезе које по основу овог Оквирног споразума (евентуално) доспевају у 2025. години биће реализоване највише до износа средстава која ће за ту намену бити одобрена у 2025. години.

**НАЧИН И УСЛОВИ ЗАКЉУЧИВАЊА ПОЈЕДИНАЧНИХ УГОВОРА ИЛИ ИЗДАВАЊА НАРУЏБЕНИЦА**

**Члан 5.**

Након закључења Оквирног споразума, када настане потреба Наручиоца за предметом набавке, Наручилац ће са Пружаоцем услуге закључити појединачни уговор о јавној набавци или издати наруџбеницу Пружаоцу услуге.

При закључивању појединачних уговора о јавној набавци или издавању наруџбенице Пружаоцу услуге, не могу се мењати битни услови из овог оквирног споразума.

Наручилац ће појединачне набавке реализовати закључивањем појединачног уговора или издавањем наруџбенице Пружаоцу услуге.

Уколико Пружалац услуге није у могућности да изврши услугу у датом року или буде имао три рекламациона записника издатих од стране Наручиоца, Наручилац ће реализовати средство обезбеђења за извршење уговорних обавеза из овог оквирног споразума и исти раскинути са Пружаоцем услуге.

Уговор о јавној набавци или наруџбеница о јавној набавци се закључује под условима из овог оквирног споразума у погледу предмета набавке, јединичне цене, начина и рокова плаћања, рокова извршења услуге, гарантног рока и остало.

**НАЧИН И РОК ПЛАЋАЊА**

**Члан 6.**

Рок плаћања је \_\_\_\_\_\_\_\_\_\_\_\_\_\_ дана *(не може бити дужи од 45 дана, а доња граница је 30 дана)* од дана испостављања исправне фактуре – рачуна, у складу са Законом о роковима измирења новчаних обавеза у комерцијалним трансакцијама ("Сл. гласник РС", бр. 119/2012, 68/2015, 113/2017, 91/2019, 44/2021, 44/2021 – др. Закон, 130/2021, 129/2021 – др. закон и 138/2022), у складу са закљученим Оквирним споразумом и након потписаног Записника о извршеној услузи од стране Наручиоца и Пружаоца услуге, којим се констатује да је Пружалац услуге извршио услугу на начин предвиђен техничком спецификацијом, односно уговором о јавној набавци.

Фактурисање се врши на основу обострано потписаног записника и/или отпремнице у којем су наведене све извршене услуге.

Пружалац услуге се обавезује да Наручиоцу испостави рачун - исправну електронску фактуру која мора бити издата у складу са Законом о порезу на додату вредност - уколико је понуђач у систему ПДВ-а, Законом о електронском фактурисању и пратећим подзаконским актима.

Електронска фактура се доставља преко Система електронских фактура (СЕФ-а) и мора да садржи, поред обавезних података, број под којим је Окивирни споразум уписан у деловодник (деловодну књигу) наручиоца.

**РОК И МЕСТО ИЗВРШЕЊА УСЛУГЕ**

**Члан 7.**

Пружалац услуге се обавезује да услуге, за све време реализације овог оквирног споразума и на основу њега закључених уговора или издатих наруџбеница, врши по захтеву Наручиоца и то до истека укупне вредности овог оквирног споразума и на основу њега закључених уговора или издатих наруџбеница.

Рок за извршење услуге је \_\_\_\_\_\_ дана (*максимално 40 дана*) рачунајући од дана пријема писаног захтева за извршење услуге по појединачном уговору, или од издавања наруџбенице.

Услуга фарбања се врши у сервису Пружаоца услуге.

Пружалац услуге има обавезу преузимања аутобуса у Новом Саду, транспорт до места извршења услуге фарбања и након извршења услуге довожење аутобуса у Нови Сад.

**КВАЛИТЕТ И ГАРАНТНИ РОК**

**Члан 8.**

Квалитет извршене услуге мора у свему бити усаглашен са условима који су дефинисани у техничкој спецификацији, датим у оквиру Понуде која је прилог овог уговора.

Приликом предаје возила након извршене услуге, биће сачињен Записник о извршеној услузи, који потписују представник Наручиоца и представник Пружаоца услуге.

Записник о извршеној услузи мора да садржи све потребне податке о извршеним услугама које Наручилац захтева.

Уколико се утврде недостаци у погледу квалитета и обима извршених услуга, односно уграђених резервних делова о томе ће бити сачињен Записник о недостацима у којем ће бити децидно наведени уочени недостаци, а који ће потписати представници обе уговорне стране.

Пружалац услуге је у обавези да отклони недостатаке констатоване Записником о недостацима у року од 5 дана од потписивања овог записника, у супротном Наручилац може да наплати средство обезбеђења достављено на име отклањања недостатака у гарантном року.

**Члан 9.**

Гарантни рок на извршену услугу износи \_\_\_\_\_ месеци (*минимално 24 месеци*) рачунајући од дана предаје возила Наручиоцу.

Пружалац услуге је дужан да без одлагања, о свом трошку, отклони све неусаглашености које се појаве у току гарантног рока из става 1. овог члана.

Наручилац је дужан да писаним путем обавести Пружаоца услуге о установљеној неусаглашености, одмах по установљавању, и да га позове да отклони неусаглашеност.

По пријему обавештења из става 3. овог члана, Пружалац услуге је дужан да без одлагања и без накнаде приступи отклањању неусаглашености, с тим да рок почетка отклањања неусаглашености не може бити дужи од три календарска дана од дана пријема обавештења.

Гарантни рок, после отклањања неусаглашености, продужава се за онај период које је једнак периоду у коме је Наручилац био лишен употребе добара.

У случају да Пружалац услуге по писаном позиву, у року од пет дана од дана почетка отклањања неусаглашености, не отклони све неусаглашености у току гарантног рока, Наручилац стиче право да предузме потребне мере и изврши поправке и измене сам, или преко трећег лица, о трошку Пружаоца услуге, без икаквог умањивања својих права из гаранције, а Пружалац услуге је дужан да надокнади све трошкове Наручиоца, у року од 10 дана од дана слања обавештења о томе.

**УГОВОРНА КАЗНА**

**Члан 10.**

Уколико Пружалац услуге, у складу са појединачним обострано потписаним појединачним уговором о јавној набавци или са појединачном наруџбеницом, не изврши услугу у складу са уговореним квалитетом и стандардима у дефинисаном року обавезан је да за сваки дан закашњења плати Наручиоцу износ од 0,2% укупне вредности уговора, с тим да укупан износ уговорне казне не може прећи 5% укупне уговорене вредности, односно вредности из појединачног уговора.

Уколико Пружалац услуге не изврши услугу у року, обавезан је да плати Наручиоцу уговорну казну у висини од 5% укупне цене уговорене услуге.

Право Наручиоца на наплату уговорне казне не утиче на право Наручиоца да захтева накнаду стварне штете.

**СРЕДСТВА ОБЕЗБЕЂЕЊА**

**Члан 11.**

Пружалац услуге се обавезује да приликом закључења овог оквирног споразума, преда Наручиоцу 1 (једну) бланко сопствену меницу, као обезбеђење за извршење уговорних обавеза (у износу од 10% од укупне вредности Оквирног споразума, без ПДВ-а).

Меница мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности Оквирног споразума, без ПДВ-а.

Уз меницу мора бити достављена копија картона депонованих потписа који је издат од стране пословне банке коју Пружалац услуге наводи у меничном овлашћењу – писму.

Рок важења средства обезбеђења је 13 (тринаест) месеци од обостраног потписивања овог оквирног споразума.

Наручилац ће наплатити потраживање из достављеног средства обезбеђења уколико Пружалац услуге:

* не буде извршавао своје обавезе у роковима и на начин предвиђен оквирним споразумом,
* не одговори на позив за закључење уговора или не испоручи добра у складу са издатом наруџбеницом.

**ВИША СИЛА**

**Члан 13.**

Уколико после закључења овог оквирног споразума наступе околности више силе, који доведу до ометања или онемогућавања извршења обавеза дефинисаних Оквирним споразумом, рокови извршења обавеза ће се продужити за време трајања више силе пропорцијонално трајању више силе, осим ако природа околности више силе није таква да проузрукује неопходност дужег продужења рокова.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране погођене вишом силом.

Вишом силом сматрају се поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна у Оквирном споразуму погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**РАСКИД ОКВИРНОГ СПОРАЗУМА**

**Члан 14.**

Свака од страна потписница овог оквирног споразума може раскинути овај оквирни споразум у случају да друга страна не извршава своје уговорне обавезе у свему на уговорени

начин и у уговореном року, односно у случају да врши битне повреде Оквирног споразума, у смислу одредаба Закона о облигационим односима.

Страна која жели да раскине Оквирни споразум дужна је да о томе у разумном року писмено обавести другу страну.

Раскидом Оквирног споразума не престаје евентуална обавеза да се накнади стварна штета проузрокована другој страни, као и да раскид нема утицаја на решавање евентуалих спорова и уређивање права и обавеза насталих пре раскида.

Страна која је одговорна за раскид Оквирног споразума дужна је да другој страни надокнади стварну штету.

**ЗАВРШНЕ ОДРЕДБЕ**

**Члан 15.**

Стране потписнице су сагласне да, у складу са одредбама члана 436. став 2. важећег Закона о облигационим односима (*у даљем тексту:* **ЗОО**), Пружалац услуге нема права да изврши пренос потраживања на трећа лица без сагласности Наручиоца.

Стране потписнице се обавезују да ће се у извршењу овог оквирног споразума, као и на основу њега потписаних појединачних уговора и издатих наруџбеница понашати, осим у складу са одредбама наведених аката, и сходно одредбама члана 154. ЗЈН.

**Члан 16.**

За све што није регулисано овим оквирним споразумом примењиваће се одредбе ЗОО и других позитивних прописа из предметне области.

**Члан 17.**

Све спорове који проистекну у реализацији овог оквирног споразума стране потписнице у овом оквирном споразуму ће решавати споразумно.

У случају да споразум није могућ, спор ће решавати Привредни суд у Новом Саду.

**Члан 18.**

Овај оквирни споразум ступа на снагу и примењује се од дана његовог потписивања од стране овлашћених лица уговорних страна и важи до реализације уговореног посла, односно до потпуног извршења међусобних обавеза и измиривања међусобних потраживања.

**Члан 19.**

Овај оквирни споразум је закључен у 3 (три) истоветна пример~~а~~ка, од којих Наручиоцу припада 2 (два), а Пружаоцу услуге 1 (један) примерак.

**ЗА ПРУЖАОЦА УСЛУГЕ За НАРУЧИОЦА**

ДИРЕКТОР ДИРЕКТОР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(име, презиме и потпис законског заступника)*MSc Иван Радојичић